rlitschk/wikidir huggingface dataset:
Disse Artikel is man blots en Stubben. Du kannst Wikipedia helpen un em verbetern. Cloppenborg is ene Stadt in Neddersassen mit 31.757 Inwahners (Stand 31. Dezember 2006). Bekannt is de Oort dör dat Museumsdörp wurn. Dor sünd siet 1934 völ olde Bauwarken ut ünnerschedlich Gegenden afbaut un in Cloppenborg genauso weer upbaut wurn. Cloppenborg. Mehr Biller, Videos oder Audiodateien to’t Thema gifft dat bi Wikimedia Commons. Städer un Gemenen in den Landkreis Cloppenborg Bassel | Bäsel | Cappeln (Ollnborg) | Cloppenborg | Emstäk | Essen (Ollnborg) | Aithe | Garrel | Laastrup | Linnern | Löningen | Molbergen | Saterland
Franz Stephan vun Lothringen (* 8. Dezember 1708 in Nancy; † 18. August 1765 in Innsbruck) weer as Franz III. Hartog vun Lothringen un Bar, as Franz II. Groothartog vun de Toskana (1737-1765) un vun’n 21. November 1740 af an Mitregent in de Habsborgschen Arvlannen. 1745 folg he unner den Naam Franz I. sien Vorweser Karl VII. Albrecht up den Throon un is Kaiser vun dat Hillge Röömsche Riek wurrn. He draff nich verwesselt weern mit sien Enkelsöhn Franz II. (1768-1835), den lesten Kaiser vun dat Hillige Riek, de unner den Naam „Franz I.“ denn avers de eerste Kaiser vun Öösterriek wurrn is. Franz Stephan is de veerte Söhn ween vun Hartog Leopold Joseph vun Lothringen un den siene Fro Elisabeth Charlotte vun Orléans. Over siene Grootmudder Eleonore is he en Grootenkel vun Kaiser Ferdinand III. ween un over siene Mudder weer he en Grootenkel vun Ludwig XIII. vun Frankriek. Siene Grootmudder na de Mudder ehre Sieten hen weer Liselotte vun de Palz, de mit Ludwig XIV. sien Broder, Philipp vun Orleans verheiraat weer. Tohopen mit sien Broder Leopold Clemens Karl is he al fröh bigahn un hett en Loopbahn bi den Kaiser sien Militär anfungen. 1716 is he Inhebber
Aldo Ray (börgerlich Aldo Da Re; * 25. September 1926 in Pen Argyl, Pennsylvania; † 27. März 1991 in Martinez, Kalifornien) weer en italoamerikaanschen Schauspeler. Ray weer vun 1944 bit 1946 Marineduker bi de US Navy un deen in en Eenheit, de bi Okinawa statschoneert weer. Butendem hett he an de University of California, Berkeley studeert. As Schauspeler harr he sien eerste Hööftrull in den Film The Marrying Kind an de Siet vun Judy Holliday. Dat glieke Johr speel he mit Spencer Tracy un Katharine Hepburn in de Kummedie Pat and Mike. För de Rull weer he för den Golden Globe vörslahn as best Nawassschauspeler. In’n Verloop vun sien Filmwark hett Aldo Ray an mehr as hunnert Produkschonen mitarbeit. Privat weer he dreemol verheiraat: Vun 1947 bit 1953 mit Shirley Green, 1954 bit 1956 mit Jean Marie Donnell (beter kennt as Jeff Donnell) un vun 1960 bit 1967 mit Johanna Ray. All Ehn sünd wedder scheedt worrn. Ut sien letzte Eh stammt sien Söhn Eric Da Re, de en Hööftrull in de Feernsehreeg Twin Peaks speelt hett. Ray is in’n Märt 1991 an Kehlkoppkrebs dootbleven. Aldo Ray weer 1953 för den Golden Globe nomineert as Best Nawassschauspeler för sien Rull
Karl Albrecht vun Bayern (* 6. August 1697 in Brüssel; † 20. Januar 1745 in München) ut dat Huus Wittelsbach, weer vun 1726 bit 1745 Kurförst un Hartog vun Bayern. Nadem de Kaiser Karl VI. in dat Johr 1740 sturven weer, meen he, em stunnen dat Hartogdom Öösterriek un dat Königriek vun Böhmen to un hett dor ok na grepen. So weer he vun 1742 bit 1745 as Karl VII. Kaiser vun dat Hillge Röömsche Riek. Dor weer he de eerste Kaiser siet 1437 mit, de nich ut dat Huus Habsborg keem. Just 400 Johre na sien Stammvadder Ludwig IV. weer he de drüdde Wittelsbacher up den Röömsch-düütschen Throon. Boren weer he in Brüssel as Söhn vun Bayern sien Kurförsten Maximilian Emanuel un den siene tweete Fro Therese Kunigunde, wat den poolschen König Jan III. Sobieski siene Dochter weer. Sien Vorweser as Röömsch-düütschen Kaiser weer Karl VI., nafolgt is em Franz Stephan vun Lothringen As Kaiser Karl VI. doot weer, hett he keen Söhns as Nafolger harrt. In de Pragmaatsche Sanktschoon vun 1713 harr he verklaart, siene Dochter Maria Theresia scholl em up’n Throon folgen. Man ok Karl Albrecht meen, he harr Anspruch up den Throon, vunwegen dat he mit
Joseph II., an un for sik Joseph Benedikt August Johann Anton Michael Adam (* 13. März 1741 in Wien; † 20. Februar 1790 ok dor), weer en Först ut dat Huus Habsborg-Lothringen. He is Erzhartog in Öösterriek ween un 1764 röömsch-düütschen König wurrn. Vun 1765 bit 1795 is he as Nafolger vun sien Vadder Franz I. Stephan ok Kaiser vun dat Hillge Röömsche Riek ween, vun 1780 af an, as siene Mudder Maria Theresia sturven weer, ok König vun Böhmen, Kroatien un Ungarn. Na sien Dood is em sien Broder Leopold II. up den Throon folgt. De latere Kaiser Joseph II. weer dat veerte Kind, man de eerste Söhn vun Maria Theresia un ehren Mann, Franz I. Stephan, de later Kaiser weern scholl. He is noch an'n sülvigen Avend döfft wurrn. Joseph hett an'n 6. Oktober 1760 in Wien de Prinzess Isabella vun Bourbon-Parma (1741–1763) freet. Se weer Hartog Philipp vun Parma, Piacenza, Guastalla un den siene Fro Louise Elisabeth vun Frankriek ehre Dochter. De beiden hefft twee Kinner harrt, de man fröh sturven sünd: Maria Theresia Elisabeth (20. März 1762 – 23. Januar 1770) Maria Christine (*/† 22. November 1763) An'n 23. Januar 1765 hett he in Wien-Schönbrunn siene
De Volksbank eG Wümm-Wiest is en Volksbank mit Seet in Söttmer. De Bank höört to’n Genossenschaftsverband un hett ölven Filialen (plus twee SB-Filialen) in’n Süden von’n Landkreis Rodenborg (Ooldkreis Rodenborg) un den Noorden von’n Landkreis Veern (dör de de beiden Strööm Wümm un Wiest fleten doot). Den Vörstand billt Matthias Dittrich un Stefan Hunsche, de Vörsitter von’n Opsichtsraad is Wilfried Rogge. De BLZ is 291 656 81 un de BIC GENO DEF1 SUM. De Bilanzsumm weer an’n 31. Dezember 2011 430 Millionen Euro, de Inlagen weren 283 Millionen Euro un de Kunnenkredite 254 Millionen Euro. De Bank hett 157 Mitarbeiders un 8.629 Maten. Blangen Söttmer hett de Volksbank ok noch Filialen in Otterbarg, Scheeßel, Rodenborg, Ahusen, Bassen, Posthusen, Karkwals, Fintel, Hu’e un Boitzen. Twee SB-Filialen gifft dat in Söttmer un Otterst. De Spoor- un Dorlehnskass Söttmer is an’n 12. Oktober 1892 grünnt worrn. Grünner un eersten Vörsitter von’n Vörstand weer Johann Dietrich Müller. 1951 un 1952 hett de Kass in Söttmer Filialen in Hellweeg, Horß un Boitzen apenmaakt un 1961 in Waaschen. De Filiaal in Taaken hett von 1958 bet 1978 bestahn. De Kass is 1971 dör Fusion mit de Spoor- un Dorlehnskass Karkwals tohoopgahn un hett denn Volksbank Söttmer
Jürgen Bohmbach (* 1. April 1944 in Prerow) is en düütschen Historiker. Bohmbach is 1944 as Söhn von en Hambörger Groot- un Butenhannelskoopmann in Prerow op’n Darß boren. 1970 hett he an de Universität Hamborg in dat Fack Geschichtswetenschoppen sien Dokter maakt över dat Thema Die Sozialstruktur Braunschweigs um 1400. 1973 keem he na Stood un hett an dat Staatsarchiv Stood arbeidt. He weer dor de Viezbaas. Von 1977 bet 2010 weer he Stadtarchivar von dat Stadtarchiv Stood. Von 1992 bet 2001 weer he Vörsitter von de Arbeidsgemeenschop von de neddersassischen Kommunalarchivare. Bohmbach hett en ganzen Barg Böker to de Stadtgeschicht von Stood schreven. Die Sozialstruktur Braunschweigs um 1400. Waisenhaus-Buchdruckerei und Verlag, Bruunswiek 1973 (Zugleich: Universität Hamburg, Fachbereich Geschichtswissenschaften, Dissertation, 1970) mit Viktor Rihsé: Der Schwedenspeicher in Stade. Vom Provianthaus zum Museum. Verlag Hansa-Druckerei Stelzer, Stood 1978 (Bearb.): Urkundenbuch der Stadt Stade. Lax, Hilmssen 1981 Stade. Fotos von Gregor Peda. Schnell und Steiner, München / Zürich 1988 (Große Kunstführer, Band 150) mit Jürgen Schneider: Stade. 1000jährige Stadt. Ein kurzer Gang durch die Stader Stadtgeschichte. [Rutgever: Stadt Stood, De Stadtdirekter]. Stood 1992 "Unser Grundsatz war, Israeliten möglichst fernzuhalten". Zur Geschichte der Juden in Stade. [Rutgever: Stadt Stood, De Stadtdirekter]. Stadt Stood,
Düütschland, amtlich Bundsrepubliek Düütschland, is een Bundsrepubliek, de in’t Zentrum vun Europa liggt. Düütschland besteiht siet 1990 ut 16 Lännern un is as freeiheidlich-demokraatsch un sozialer Rechtsstaat verfaatst. De 1949 grünnt Bundsrepubliek Düütschland is de jüngste Utprägung vun een düütschen Nationalstaat. Bundshööftstadt un Regierungssitt is Berlin. Düütschland hett 83 Millionen Inwahners un tellt bi een Flach vun 357.582 km² mit dörgahns 233 Inwahners pro km² to den grootste Lännern in Europa. Düütschland is in 16 Bundslänner indeelt, de na dat Verfatensprinzip vun de kommunale Sülvstverwalten noch mal indeelt sünd. Düütschland hett 9 Navers. De Bundsrepubliek hett Andelen an de Noord- un Oostsee in de Noord, sowo an’n Bodensee un Alpen. Dat liggt in de matig Klimazoon un verföögt över 16 National- un över 100 Natuurparks. De Stadt mit den meesten Inwahners is Berlin; anner Metropolen mit mehr as een Million Inwahners sünd Hamborg, München un Köln. De grootste Ballungsruum is dat Ruhrgebiet, Frankfort an’n Main is as düütschen Finanzzentrum internationaal vun Bedüden. De etymologischen Vörförms vun düütsch (deutsch) bedüden an d’ Begünn „to de Lüüd hören“, woneem dat Adjektiv eerst de Dialekten vun de kontinental-westgermaanschen Dialektkontinuums betekent. De Betekung Düütschland word siet den 15. Jahrhundert bruukt, is in eenkelten Schriftstücken
Bohmbach is de Familiennaam von Andy Bohmbach (* 1987), US-amerikaanschen Ieshockeyspeler, Jürgen Bohmbach (* 1944), düütschen Historiker. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Disse Artikel is man blots en Stubben. Du kannst Wikipedia helpen un em verbetern. Staarbarg is en Flecken in’n Landkreis Nienborg in Neddersassen. De Gemeen hett 5263 Inwahners (Stand 31. Dezember 2022). De Gemeenraat vun Staarbarg sett sik mit den Börgermeester ut 16 Lüüd tohopen. De letzte Kommunalwahl weer an 11. September 2011: De Flecken Staarbarg besteiht ut insgesamt 8 Ortsdeelen: Braukhoagen (Bruchhagen) Debbelhusen (Deblinghausen) Düernhusen (Düdinghausen) Samkusen (Sarninghausen) Sehnsen (Sehnsen) Staarbarg (Steyerberg) Voigtei (Voigtei) Welje (Wellie) Städer un Gemenen in’n Landkreis Nienborg Balge | Binn’n | Bücken | Deepnau | Drakenborg | Eestrup | Esdrup | Gannsbargen | Hämelhusen | Haßbargen | Hassel | Heemsen | Hilgermissen | Heien | Heierhagen | Husen | Landsebargen | Leese | Levenau | Linsborg | Markloh | Nienborg | Pennigsähle | Rastörpe | Rehborg-Locken | Rohßen | Rowohle | Staarbarg | Steembke | Stöckse | Stoltnaa | Swering | Uchte | Warmsen | Warpe | Wietzen
De Barger Heid is en Landschopsschuulrebeed in’n Süden von de Stadt Stood. Dat Gelänn süden von Groot Thun un Barg is üm un bi 40 Hektar groot. In de letzte Iestied hett dat Ies Steen un Sand in de Landschop bröcht. Na de Iestied hett de Wind, de vör allen von Westen keem, den Sand to Dünen opweiht. Disse Dünenlandschop is ok vondaag noch dör de bet to veer Meter hogen Huckels ruttokennen. De Barger Heid stiggt von fiev Meter bet op twölv Meter över de See an. Delen von de Barger Heid sünd in dat 19. Johrhunnert as Ackerland bruukt worrn. Na 1871 hett de Stoder Garnison ehr as Manövergelänn bruukt. Nadem de Heid na’n Eersten Weltkrieg wedder för de Bueree bruukt worrn is, is dor 1935 en Truppenövungsplatz inricht worrn. Ut de Sandkuhl blangento is 1938 Sand rutnahmen worrn üm de Rullbahnen von’n Flegerhorst Stood optoschüdden. 1980 hett de Stadt Stood de Barger Heid köfft un ehr 1989 ünner Landschopsschuul stellt. Jürgen Bohmbach: Stader Stadtlexikon. Stood 1994 Koordinaten:53° 34′ N, 9° 27′ O
Groot Thun (hoochdüütsch Groß Thun) is en Oort in de Gemeen Stood in’n Landkreis Stood, Neddersassen. Groot Thun liggt op de Geest an’n Rand von de Maschen langs de Swing un op dat linke Över von’n Heidbeek. In’n Süden liggt de Barger Heid. De Naveröörd sünd Stood in’n Noorden, Barg un Riensföör in’n Oosten, Hagen in’n Süden un Wiepenkathen in’n Westen. Bi Groot Thun an de Swing liggt de Swedenschanz, wat en Borganlaag is, de ut dat 7. Johrhunnert stammt. Stück wieder in’n Süden gifft dat noch en twete archäoloogsche Fundsteed, dat Ole Dörp, dat groff ut de sülve Tied stammt as de Swedenschanz. Bi Groot Thun hebbt se von 1934 af an den Flegerhorst Stood boot. Vondaag is de Stadt Stood bet op 300 Meter an Groot Thun ranwussen, hett den Oort aver noch nich slaken. * tohoop mit Lütt Thun Groot Thun is evangeelsch-luthersch präägt un höört bi dat Kaspel von de Johannis-Kark. Bevör de Johannis-Kark 1956 trech worrn is, hett de Oort to dat Kaspel von de Wilhadi-Kark in de Binnenstadt von Stood höört. De eenzige Straat in Groot Thun driggt den Naam Groot Thun. De Straat löppt in’n Noordwesten na Stood rin un an de Bundsstraat
Riensföör (hoochdüütsch Riensförde) is en Oort in de Gemeen Stood in’n Landkreis Stood, Neddersassen. Riensföör liggt op de Geest so bi twee Kilometer weg von de Swing. In’n Süüdwesten liggt de Barger Heid. De Naveröörd sünd Stood in’n Noorden, Ottenbeek in’n Oosten, Hagen in’n Süüdwesten un Groot Thun un Barg in’n Westen. To de öllsten Funnen in dat Rebeed von Riensföör höört en Grafffeld ut de Sassentied, dat villicht to de Wallanloog von de Swedenschanz tohöört hett. Op’n Richtplatz bi Riensföör is 1856 de letzte Hinrichtung in de Ümgegend von Stood wesen. Bi Riensföör hebbt se denn von 1934 af an den Flegerhorst Stood boot. Dat weer denn ok de Grund, dat Riensföör an’n 15. August 1935 Deel von de Gemeen Stood worrn is. Vondaag is de Stadt Stood bet dicht an Riensföör ranwussen, hett den Oort aver noch nich sluukt. Dat is aver plaant, bi Riensföör en groot Rebeed för ne’e Hüüs uttowiesen. In de Franzosentied von 1810 bet 1814 hett de Oort to de Mairie Stood in’n Kanton Stood höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort stünn vör 1846
't Ziews is een Friso-Franksche spraak. Tesaamen mit 't West- en Fransisch-Flaams formt sai een aparte Kluster Suudwest-Nederlandische dialekten. Jacob van Maerlant underscheidde al een antol zelbstandege 'Dietse' spraaken und et Ziews is daar, zo blik under mehr ut 't prelog vun sien Sinte Fransiscus Leven, een vun: Men moet om de rime te souken Misselike tonghe in bouken: Duuts, Diets, Brabants, Vlaemsch, Zeeus; Walsch, Latijn, Griex ende Hebreeus Vertaalen: Man mut om de reime te söken Verschulende spraaken ien buken: Duits, Dits, Brabants, Vlaams, Ziews; Waalsters, Latisch, Grieks en Hebreus Zo Ziews vor do spelt as "Zeeus" en war as begrip gangbaar vor de spraak vun de Flaamse kust. Daar verstong man tot ungeveer begun fieftien arhondert, et huile ailandrieke kustrebiet vun Oostvaarn tot forbie Dunkarke under. Tegenvordig, nou streekerspraaken en minderheidsspraaken utermaate ient belankstelen staan, binnen der al mehr minsen vun mainen, dat 't Ziews, net as et Leegsassisch en et Limbaargs, as zulfstandege streekerspraak erkind zöll moten vorn. Et Europes Handvest vor Streeker- of Minderheidsspraaken beid daar meer din voldunde muighekheiten vor. Op provinsiaal level vaar daareuver zeids kurt overleg vord. De fraag dei daarbi van zulfsprekend kommt, is of dei erkinning ook vor et Fransisch- en
Franziskus (latiensch Franciscus PP.; börgerlich Jorge Mario Bergoglio SJ; * 17. Dezember 1936 in Buenos Aires, Argentinien) is siet den 13. März 2013 Paapst un dormit Böverhoopt vun de röömsch-kathoolsch Kark un vun den Staat vun de Vatikanstadt. De 266. Bischop von Rom is de eerste Jesuit, de eerste ut Latienamerika, de eerste Ordensangehörige siet den Dood vun Paapst Gregor XVI. in dat Johr 1846 un siet dat Johr 741, also siet 1272 Johren de eerste Nichteuropäer in dit Amt. Vör sien Wahl dör dat Konklave weer he Arzbischop vun Buenos Aires. Siet 1958 is Bergoglio Jesuit. 1969 wurr he Preester, 1998 Arzbischop vun Buenos Aires un 2001 Kardinal. Franziskus. Mehr Biller, Videos oder Audiodateien to’t Thema gifft dat bi Wikimedia Commons. Offiziell Websteed vun den Vatikan to Paapst Franziskus http://www.faz.net/aktuell/politik/die-wahl-des-papstes/der-neue-papst-franziskus-nicht-franziskus-i-12114381.html www.vatican.va: habemus Papam (mit wiederen Links) http://www.orf.at/stories/2171530/2171528/, Argentinier Bergoglio neuer Papst, orf.at, van' 13. März 2013, afropen an 14. März 2013 http://www.nytimes.com/2013/03/14/world/europe/cardinals-elect-new-pope.html, van 13. März 2013, The New York Times, The New Pope: Bergoglio of Argentina, Schriever: Rachael Donadio, The New York Time, Togreep an' 13. März 2013 (engelsch)
Dit Woort hett noch annere Bedüden: kiek dorför ünner Martin Luther (Mehrdüdig Begreep). Martin Luther (* 10. November 1483 in Eisleben; † 18. Februar 1546 in Eisleben) weer een düütschen Reformator. Siene Öllern hefft em den Namen Martin geven, na den Hilligen Martin vun Tours, de jümmers up'n 10. November sienen Dag hett. Dat duur nich lang un Luther sien Vadder Hans Luther un siene Mudder Margarethe sünd vun Eisleben nah Mansfeld hentagen. Hans Luther hett in'n Bargboo arbeidt. He woll geern, datt sien Söhn Juristeree studeer un Afkoot wurr. Man toeerst möß Martin de School in Mansfeld besöken. Vun 1497/8 an af güng he nah Meideborg up de Doomschool. 1498 bit 1501 weer he wedder in Iesenack un güng dor na School. As he mit School fardig weer, füng Martin in Erfurt dat Studeern an mit de Grundloog: Dat weren de "Artes Liberales", de freen Künste. Dor hett he ok sienen Magister Artium maakt. 1505 füng he denn an, up Afkaat to studeeren, just so, as sien Vadder sik dat wünscht harr. Man as he an 'n 2. Juli 1505 up'n Weg nah Huus weer un över dat free Land güng, keem een Unweer up. Blitz un Donner flögen
Dat lett so, as wenn disse Artikel nich so akraat is as de ween schull. Kiek ok op de Diskussionssiet vun den Artikel. Roger Federer is en Swiezschen Tennisspeler. Tüschen 2004, 2006, 2007 un 2013 hett he de Australian Open wunnen un in dat Johr 2003 de Wettkamp in Wimbledon. Van 2. Februar 2004 weer Federer denn de Nr. 1 vun de Tennis-Weltranglist. An 5. August 2012 harr he all bi de Olympsch Spelen in London de Sülvermedaille wunnen. Mit veer Johr fung he an mit Tennis spelen. Siet 1998 speelt he up de ATP-Tour. En Johr later weer he all ünner de best föfftig un 2004 hett he to’n eersten mol en ATP-Turneer wunnen. Roger Federer – Ranking (engelsch), afropen an’n 2. Februar 2004 Roger Federer. Mehr Biller, Videos oder Audiodateien to’t Thema gifft dat bi Wikimedia Commons. Federer sien Websteed (engelsch oder seerbsch) Federer ATP profil
Bookholt (hoochdüütsch Buchholz [in der Nordheide]) is en Gemeen in’n Landkreis Horborg in Neddersassen mit 40.810 Inwahners (Stand 31. Dezember 2022). De Gemeen hett an’n 15. Juli 1958 Stadtrechten kregen. De Stadt gellt na dat neddersassische Kommunalverfatensgesett as Sülvstännige Gemeen. De Navergemenen sünd Rosengoorn in’n Noorden, Jesborg in’n Oosten, Hanstää in’n Süüdoosten, Unnel un Handörp in’n Süden, Töst in’n Süüdwesten, Kakenstörp un Dreest in’n Westen un Winzendörp un Vosshusen in’n Noordwesten. De Gemeen Bookholt is an’n 1. Juli 1972 ut de olen Gemenen Bookholt, Dibbersen, Holm, Seppens, Sprötz, Steenbeek un Trill tohoopleggt worrn. Ok Delen von de Gemenen Lüll (en Deel von Holm-Seppens) un Itzenbüttel (dat Dörp Reindörp) sünd dor mit tokamen. De Gemeen deelt sik vondaag in söss Stadtdelen. De Karnstadt un de fiev Oortschoppen Holm-Seppens, Steenbeek, Sprötz, Trill un Dibbersen, de all en egen Oortsraad un Oortsbörgermeester hebbt. Reindörp is Deel von de Karnstadt, hett aver liekers en egen Oortsvörsteiher. De Hauptoort Bookholt gellt as Middelzentrum för de Öörd in de Ümgegend. De Tallen för de aktuellste Wahl (2016) fehlt in disse List noch. Du kannst mithelpen un jem indragen! Liddmaten 2011: As Börgermeester: Wilfried Geiger CDU: Peter Noetzel, Sigrid Spieker, Ralf Becker, Robert Ehrenpfordt, Andreas Eschler, Klaus
De Samtgemeen Jesborg is en Samtgemeen in’n Landkreis Horborg, in de sik dree Gemenen för dat Afwickeln von de Verwaltenssaken tohoopslaten hebbt. Se hett 11.224 Inwahners (Stand 31. Dezember 2016). De Samtgemeen liggt in de Midd von’n Landkreis Horborg. Se grenzt in’n Noordwesten an de Gemeen Rosengoorn, in’n Noordoosten an de Gemeen Seevdaal, in’n Süden an de Samtgemeen Hanstää un in’n Westen an de Gemeen Bookholt. De Samtgemeen is an’n 1. Juli 1972 billt worrn. To de Samtgemeen höört de dree Gemenen: Gemeen Bendstörp Gemeen Harmstörp Gemeen Jesborg (Sitt von de Verwalten) Liddmaten: 2011: As Börgermeester: Hans-Heinrich Höper CDU: Hans-Heinrich Aldag, Volker Bahlburg, Nathalie Boegel, Dirk-Hinrich Meyer, Heidemarie Nemitz, Stefan Palaschinski, Claus Schrader, Britta Witte, Kerstin Witte SPD: Heinz Bohnsack, Steffen Burmeister, Hans-Jürgen Börner, Gabriele Ehlers, Udo Heitmann, Melanie Ritter, Cornelia Ziegert, Siegfried Ziegert Gröne: Karl-Heinz Glaeser, Birgit Heilmann, Tanja Herr, Elisabeth Meinhold-Engbers FDP: Reimer Siegel FWG: Andreas Maack BWG: Hans-Peter Brink, Peter Krämer BUG: Walter Ritter 2016: As Börgermeester: Hans-Heinrich Höper CDU: Hans-Heinrich Aldag, Volker Bahlburg, Nathalie Boegel, Heidemarie Nemitz, Stefan Palaschinski, Britta Witte, Kerstin Witte SPD: Steffen Burmeister, Udo Heitmann, Heike Lund, Helmut Lüllau, Angelika Schiro, Cornelia Ziegert Gröne: Karl-Heinz Glaeser, Birgit Heilmann, Tanja Herr UWG Jes!: Andrea
Charlotte Garbe (borene Nimtz; * 24. März 1929 in Eisenach; † 16. Februar 2013 in Lauenförde) weer en düütsch Politikerin vun Bündnis 90/De Grönen. Garbe hett de Volksschool in Eisenach un in Tutow besöcht un ansluutend eerst en Realschool, later en Gymnasium in Quedlinburg. Se hett Erfohrungen in de Huuswertschap un buterdem ok in de Kranken- un Oltpleeg sammelt. Se weer mit den Upbau vun Börgerinitiativen befaat un in de Partei Bündnis 90/De Grönen tätig. Siet 1968 weer se in de Anti-Atomkraft-Bewegen tätig. In' März 1978 weer Garbe Mitbegrünnerin vun den Kreisverband Holtminden vun de Gröön List Umweltschuul. Van 1980 bit 1982 weer se Vörstandsliddmaat vun den Bundsverband Börgerinitiativen Umweltschuul e. V (BBU). För de Grönen weer se tonächst van' 21. Juni 1982 bit to'n 20. Juni 1986 Liddmaat in den Landdag vun Neddersassen, wo se van 1982 bit 1983 stellvertreden Vörsittersche vun de Landdagsfraktschoon weer. Buterdem weer se wiels de Legislaturperiood Schriftführerin vun den Landdag vu Neddersassen. Dornah weer se van 1986 bit 1987 Liddmaat vun den Kreisdag vun den Landkreis Holtminden un ansluutend van 1987 bit 1990 Liddmaat vun den Düütschen Bundsdag. Dor weer se as ordentlich Liddmaat in' Petitionsuschuss un in' Utschuss för Umwelt, Natuurschuul un Reaktorsekerheit
Lloyd Stowell Shapley (* 2. Juni 1923 in Cambridge, Massachusetts; † 12. März 2016) weer en US-amerikaansch Wertschapswetenschapler un Mathematiker. He weer emeriteert Perfesser an de University of California, Los Angeles. Sien Publikatschoonsrebeet weer de mathematische Ökonomik, insbesünnere de Speeltheorie. 2012 kreeg he gemeensam mit Alvin Eliot Roth Nobelpries för Wertschaptswetenschapen. De Söhn vun den Astronomen Harlow Shapley un de mit veer Geschwistern upwussen is, hett 1954 sien Doktertitel Ph.D. an de Princeton University maakt. De Ökonom hett van 1948, mit en Ünnerbreeken (1950 bit 1953), bit 1981 för de Rand Corporation arbeit.. Siet 1981 hett he en Professur an de University of California in Los Angeles inne. As wichtig Bidrääg vun den Wetenschapler gellen ünner annern de Shapley-Wert un de Shapley-Shubik-Index. De in' Tweeten Weltkrieg för dat Entslööteln vun sowjeetsch Funksignale mit den Bronze Star (1944) uttekent Shapley kreeg för sien Forschensleistungen 1981 den John-von-Neumann-Theorie-Pries. A Value for n-person Games, mit H.W. Kuhn und A.W. Tucker, in Contributions to the Theory of Games Band II, 1953 Stochastic Games, in Proceedings of National Academy of Science, Band 39, S. 1095-1100, 1953 A Method for Evaluating the Distribution of Power in a Committee System, mit Martin Shubik, in American Political Science